  Наталья Тетерина «Удмуртиысь устоез муниципал кылдытэт» вожвылъяськонын Дэбес ёрослэн Зар-Медло гуртын югдытэм куас трасса лэсьтонъя ӵектосэз 400 сюрс манет утӥз. Со сярысь ивортодэтъя «Удмуртия» агентстволы ёрос админстрацилэн тӧроезлэн экономикая воштӥсез, ӵектосэз кылдытӥсь Юрий Кожевников вераз. Солэн кылъёсызъя, Зар-Медлоын туннэ нуналлы 450 метръем югдытэм трасса вань ни, со сяна Удмурт Льӧм гуртозь сюрес югдытӥське — отӥ арлыдоос финн амалэн ветло. Куас трасса нюлэсэн вырись предприятилэн —ООО «ТехСнаблэн» — коньдонэныз пуктэмын но 2017-тӥ арын толсурысен ужаны кутскиз ни. Нош туэ утэм коньдон куасэн бызьылон интыез волятыны но кузятыны кутӥськоз. Малпаськом азьвыл ик басьтыны снегоход. Собере снегоходлэн экономиез луиз ке, кӧняез кылёз коньдонэз — сое ваньзэ ыстыны трассаез кузятыны. Нош снегоход кулэ малы? Тани пелляське, лымыя, трассаез лымыен пельтэ, соин ик снегоход кулэ вал Зар-Медло школае, отын трассазэ волятыны. Пиналъёс — 1-2-тӥ класс — соослы коньковой ходэн дышетсконо кытын ке но Юрий Кожевников, Дэбес ёрос администрацилэн тӧроезлэн воштӥсезЗар-Медло гуртысь трассаын школаысь куасэн бызьылонъя секцилэн тренировкаосыз ортчо. Отысь спортсменъёс огъяросси ӵошатсконъёсы пырисько, Удмуртилэн сборноезлэн ёзчиосыз луо, шуэ Юрий Кожевников. Озьы ик куасэн нискыланы огшоры гурт калык но пота. Куке мон та ӵектосэз лэсьтыны ӧдъяй, мон абдрай — отын сыӵе адямиос ветло, кудъёссэ мон огпол но адӟылэме ӧй вал куас вылын Юрий Кожевников, Дэбес ёрос администрацилэн тӧроезлэн воштӥсезКуас трасса асфальтэн кисьтэмын ӧвӧл, соин ик толлы гинэ чакламын, но гужем ӝытъёсы спортэн вырыны мылкыд карисьёс озьы ик югдытэм сюресъёстӥ бызьылыны быгатозы, пусйиз ёрос тӧролэн воштӥсез. Нялтас вераса, Дэбес ёросын Зар-Медлоысь югдытэм куас трасса кыкетӥез. Эшшо одӥгез Дэбес черкогуртын интыяськемын. Тодэ вайытом, 2017-тӥ ар понна Удмуртиысь устооссэ муниципал кылдытэтъёсты 26-тӥ оштолэзе Ува каргуртын пусйизы.  Тегъёс: Спорт Дэбес Удмуртия куасэнбызьылон куас  